ঝালকাঠি, ২১ নভেম্বর  (সূর্যালোক) :: ঝালকাঠি জেলা আওয়ামী লীগের নেতা শামসুল হুদা তারার একমাত্র পুত্র আব্বাসী সৌরভ পিউ (২৪) আত্মহত্যা করেছে। শনিবার দিবাগত মধ্যরাতে শহরের রোনাল্ডসে রোডের বাসার একটি কক্ষের দরজা ভেঙ্গে গলায় ফাঁস লাগানো ও ধাঁরালো অস্ত্র দিয়ে হাতের রগ কাটা অবস্থায় তাকে উদ্ধার করা হয়। সদর হাসপাতালে নেয়ার পর চিকিৎসক তাকে মৃত বলে ঘোষণা দেন। এলাকাবাসী জানায়, প্রেম সংক্রান্ত কারণে এ ঘটনা ঘটেছে। পুলিশ এ ঘটনায় জিজ্ঞাসাবাদের জন্য প্রফুল্ল চন্দ্র রায় (৫২) নামের একজনকে আটক করে। পরে তাকে ৫৪ ধারায় গ্রেফতার দেখানো হয়। ময়না তদন্তের পর  রোববার বিকালে পৌর কবরস্থানে পিউর লাশ দাফন করা হয়। এ ব্যাপারে থানায় অপমৃত্যুর মামলা হয়েছে।